
Nr. 110


AVIZ

asupra propunerii legislative pentru modificarea şi completarea unor dispoziţii din Ordonanţa de urgenţă nr. 92/1997 privind stimularea investiţiilor directe

Cu adresa nr. 386 din 2 februarie 1999, Biroul Permanent, conform art. 86 din Regulamentul Camerei Deputaţilor, a sesizat pentru examinare şi avizare Comisia pentru Buget, Finanţe şi Bănci cu propunerea legislativă pentru modificarea şi completarea unor dispoziţii din Ordonanţa de urgenţă nr. 92/1997 privind stimularea investiţiilor directe.
In urma examinării, în şedinţa din data de 09 iunie 1999, Comisia pentru buget, finanţe şi bănci, cu majoritate de voturi, a hotărât respingerea din următoarele considerente:

· propunerea în cauză scoate de sub incidenţa Ordonanţei de urgenţă nr. 22/1998, bunurile mobile care constituie aport în natură la capitalul social al investitorilor, cu influenţe negative pentru bugetul de stat la nivelul anului 1999, de cca. 300 miliarde lei;

· în ce priveşte propunerea referitoare la taxa pe valoarea adăugată, problema a fost rezolvată prin Ordonanţa de urgenţă a Guvernului nr. 33/1998 care la art. 1 pct. 2 introduce scutirea de la plata taxei pe valoarea adăugată  a aportului de bunuri şi servicii la capitalul social al societăţilor comerciale.

